Sueskanaol

De Sueskanaol is enen künstlicken Waterwäg in Egüpten. De Kanaol is 193,3 km lang un vöbint de Stad Port Said an dat Middelmeer met Sues an de Raude Se. He is enen van de bedüdste Waterstraoten up de Wiält. So möt de Schippe nich mäer üm Afrika harüm föern. De Wäg tüsken Europa un Indien wät so 7.000 Kilometers of drai Wiärken küörter. 11 bes 16 Stunnen duert ene Faort düör dän Kanaol.

In’t Jaor 1859 fongen de Arbaiden an dän Kanaol an. Mäer äs ene Miljaunen Lüde häbt an dän Bau arbaidet. Se wiët nich wu viële Arbaiders bi dän Bau stuorwen sint. An dän 17. Niëwelmaonddag 1869 wüör he frigiëwen. 18.000 Schippe sint 2019 düör dän Kanaol föert. He häw kine Slusen, wieldat de twe Sees like haug sint. Twe Brüggen un enen Tunnel krüset dän Kanaol. He is 24 Meters daip un an de smaolste Stiär is he 195 Meters breed.

 Literatur 







 Footnoten 

 Links 

 Riäkersiet van de Suez Canal Authority (engelsk)

Kategorie:Kanaal
Kategorie:Ägypten